Λένα Μαντά

Η Λένα Μαντά είναι Ελληνίδα συγγραφέας. Το πρώτο της βιβλίο κυκλοφόρησε το 2001 από τις εκδόσεις Λιβάνη, ενώ όλα τα υπόλοιπα βιβλία της έχουν εκδοθεί από τον εκδοτικό οίκο Ψυχογιός και μερικά έχουν μεταφραστεί σε πολλές γλώσσες. Το «Βαλς με δώδεκα Θεούς» έγινε τηλεοπτική σειρά στον ANT1 με τηλεθεατές από Ελλάδα και Κύπρο, ενώ «Το σπίτι δίπλα στο ποτάμι» έχει γίνει μπεστ σέλερ.

 Βιογραφία 
Γεννήθηκε το 1964 στην Κωνσταντινούπολη. Μετακόμισε στην Αθήνα σε ηλικία δώδεκα ετών. Αποφοίτησε στην παιδική παιδαγωγική ως νηπιαγωγός, αλλά δεν εργάστηκε στον συγκεκριμένο τομέα. Ασχολήθηκε με τα καλλιτεχνικά και τη δημοσιογραφία. Είχε δικό της θίασο κουκλοθεάτρου που ανέβαζε έργα γραμμένα από την ίδια και δικές της διασκευές λαϊκών παραμυθιών. Δημοσίευσε άρθρα σε τοπικές εφημερίδες. Ήταν διευθύντρια προγράμματος σε ραδιοφωνικό σταθμό, στον οποίο έκανε καθημερινά μια ενημερωτική εκπομπή και επιμελήθηκε τα διαφημιστικά σποτ.

Είναι συγγραφέας μυθιστορημάτων που οι υποθέσεις τους είναι απόλυτα μέσα στα πλαίσια της πραγματικότητας, και το πρώτο της βιβλίο κυκλοφόρησε το 2001 από τις εκδόσεις Λιβάνη. Από τις εκδόσεις Ψυχογιός έχουν εκδοθεί άλλα δεκαέξι μυθιστορήματά της, καθώς και δύο συλλογές διηγημάτων. Τα βιβλία της έχουν πουλήσει δύο εκατομμύρια αντίτυπα.

 Συγγραφικό έργο 
 Τη μέρα που σε γνώρισα, εκδ. Λιβάνη, Αθήνα 2001
 Βαλς με δώδεκα θεούς, εκδ. Ψυχογιός, Αθήνα 2005
 Θεανώ, η λύκαινα της πόλης, εκδ. Ψυχογιός, Αθήνα 2006
 Το σπίτι δίπλα στο ποτάμι, εκδ. Ψυχογιός, Αθήνα 2007
 Η άλλη πλευρά του νομίσματος, εκδ. Ψυχογιός, Αθήνα 2008
 Έρωτας σαν βροχή, εκδ. Ψυχογιός, Αθήνα 2009
 Το τελευταίο τσιγάρο, εκδ. Ψυχογιός, Αθήνα 2010
 Δεν μπορεί, θα στρώσει, εκδ. Ψυχογιός, Αθήνα 2010 (διηγήματα
 Χωρίς χειροκρότημα, εκδ. Ψυχογιός, Αθήνα 2011
 Όσο αντέχει η ψυχή, εκδ. Ψυχογιός, Αθήνα 2012
 Με λένε Ντάτα, εκδ. Ψυχογιός, Αθήνα 2013
 Ήταν ένας καφές στη χόβολη, εκδ. Ψυχογιός, Αθήνα 2014 (επανέκδοση του βιβλίου 'Τη μέρα που σε γνώρισα' με διαφορετικό τίτλο, με αυτόν με τον οποιο η συγγραφέας ήθελε εξαρχής να κυκλοφορήσει το βιβλίο,  κατι που δε συνέβη στην πρώτη του έκδοση)
 Τα πέντε κλειδιά, εκδ. Ψυχογιός, Αθήνα 2014
 Όσα ήθελα να δώσω, εκδ. Ψυχογιος, Αθήνα 2015 (12 κεφάλαια - διηγήματα που αποτελούν συνεχείες των προηγούμενων 12 μυθιστορημάτων της, που κυκλοφορησαν μεταξυ 2005-2014, ένα για το καθένα. Αργότερα, το 2018, όταν εκείνα ανατυπώθηκαν μαζικά με νέα εξώφυλλα, προστέθηκε σε κάθε ένα από αυτά, το επιπλέον κεφάλαιο του από αυτό το βιβλίο)
 Μια συγγνώμη για το τέλος, εκδ. Ψυχογιός, Αθήνα 2015
 Η εκδίκηση των αγγέλων, εκδ. Ψυχογιός, Αθήνα 2016
 Γράμμα από χρυσό , εκδ. Ψυχογιός, Αθήνα 2017
 Ζωή σε Πόλεμο, εκδ. Ψυχογιός, Αθήνα 2018
 Ταξιδι στην Βενετία, εκδ. Ψυχογιός, Αθήνα 2019
Οι Τρείς Άσοι, εκδ. Ψυχογιός, Αθήνα 2020
Το πράσινο φόρεμα, εκδ. Ψυχογιός, Αθήνα 2021
Γυναικεία υπόθεση,- Κλαίρη Θεοδώρου εκδ. Ψυχογιός, Αθήνα 2021
 Η Σφραγίδα, εκδ. Ψυχογιός, Αθήνα 2022
 Γυναικεία υπόθεση 2 - Φίλια Πυρά, - Κλαίρη Θεοδώρου εκδ. Ψυχογιός, Αθήνα 2022
 Το μωρό της σοφίτας, εκδ. Ψυχογιός, Αθήνα 2023
 Γυναικεία υπόθεση 3 - Scripta Manent, - Κλαίρη Θεοδώρου εκδ. Ψυχογιός, Αθήνα 2023
 Το σπίτι δίπλα στο ποτάμι: Η επόμενη γενιά, εκδ. Ψυχογιός, Αθήνα 2024
 Γυναικεία υπόθεση 4 - Τζόκερ, - Κλαίρη Θεοδώρου εκδ. Ψυχογιός, Αθήνα 2024
 Κόκκινη γραμμή, εκδ. Ψυχογιός, Αθήνα 2025

 Πηγές 
 Νανού Νικολά, Αποκλειστική συνέντευξη της Λένας Μαντά, Διαβάζουμε, 19/10/2009
 Ιστοσελίδα Εκδόσεων Ψυχογιός, Βιογραφικό Λένας Μαντά 
 Μαντά, Λένα, BiblioNet

Εξωτερικοί σύνδεσμοι
 Επίσημο ιστολόγιο της Λένας Μαντά
 Γιατί πουλάει η Λένα Μαντά;
Λένα Μαντά "Αγαπημένο μου ημερολόγιο"

Κατηγορία:Έλληνες λογοτέχνες
Κατηγορία:Νεοέλληνες λογοτέχνες
Κατηγορία:Έλληνες μυθιστοριογράφοι
Κατηγορία:Ελληνίδες συγγραφείς
Κατηγορία:Γυναίκες μυθιστοριογράφοι